旅次大風
作者：晁說之
朝代：宋

paragraphs: 臘尾春頭難作客，借書數帙共徘徊。
洛陽東風遠尋我，水波參折馮陵來。
可憐難問洛陽事，念我邑墓有餘哀。
漢兒辮髪益胡軍，望望都門何日開。
勤王之師未肯發，怒飈激起無摧頹。
黄河高浪大岯山，金賊欲遁不得回。
吳檣楚柁日千里，大府有粟寧待催。
朝廷號令必偃物，我得歸到孝王臺。